ՆԱԽԱԳԻԾ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՕՐԵՆՔԸ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՀԱՐԿԱՅԻՆ ՕՐԵՆՍԳՐՔՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ

# Հայաստանի Հանրապետության 2016 թվա­կանի հոկ­­տեմբերի 4-ի հար­կա­­յին օրերս­­գրքի (այսուհետ՝ Օրենսգիրք) 62-րդ հոդվածում՝ լրացնել հետևյալ բովան­դա­կու­թյամբ 21-րդ մաս.

«21**.** Ավտոարտադրողի պաշտոնական ներկայացուցիչ համարվող և համապատասխան լիցենզիա ստացած ԱԱՀ վճարող համարվող կազմակերպության կամ անհատ ձեռնակատիրոջ կող­մից անհատ ձեռնարկատեր և նոտար չհանդիսացող ֆիզիկական անձից ձեռք բերված ավտո­տրանսպորտային միջոցը (այդ թվում՝ գյուղատնտեսական տեխնիկան) անհատ ձեռ­նար­կա­տեր և նոտար չհանդիսացող ֆիզիկական անձին օտարելու դեպքում ԱԱՀ-ով հարկման բազա է համար­վում տվյալ ավտո­տրանս­պորտային միջոցի (այդ թվում՝ գյուղատնտեսական տեխ­նիկայի) հետագա օտարման ժամանակ Օրենսգրքով սահ­­մանված կարգով հաշվարկվող ԱԱՀ-ով հարկման բազայի և Օրենսգրքի 55-րդ հոդվածի 13-րդ մասի համաձայն կազմվող փաս­տա­թղթով հիմնավորված՝ ավտոտրանսպորտային միջոցի (այդ թվում՝ գյուղատնտե­սա­կան տեխնիկայի) ձեռք բերման գնի դրական տարբե­րու­թյունը:»:

# Օրենսգրքի 147-րդ հոդվածի 1-ին մասը լրացնել հետևյալ բովան­դա­կու­թյամբ 41-րդ կետով.

«41) սեփականության իրավունքով իրեն պատկանող ավտոտրանսպորտային միջոցի (այդ թվում՝ գյուղատնտեսական տեխնիկայի) օտա­րումից ավտոարտադրողի պաշտոնական ներ­կա­յա­ցուցիչ համարվող և համապատասխան լիցենզիա ստացած՝ ԱԱՀ վճարող համարվող կազ­մա­կերպությունից կամ անհատ ձեռնար­կա­տի­րոջից ստացվող եկամուտները, բացառությամբ այն դեպքերի, երբ այդ եկամուտները ձևավորվում են այն տրանսպորտային միջոցի (այդ թվում՝ գյուղատնտեսական տեխնիկայի) օտարումից, որը շահագործվելու է (ենթակա է շահա­գործ­ման) ավտոարտադրողների պաշտոնական ներկայացուցչի կողմից։»։

# Սույն օրենքն ուժի մեջ է մտնում 2022 թվականի հունվարի 1-ից։

ՆԱԽԱԳԻԾ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՕՐԵՆՔԸ

«Լիցենզավորման մասին» Հայաստանի Հանրապետության օրենքում լրացում կատարելու մասին

# «Լիցենզավորման մասին» 2001 թվականի մայիսի 30-ի ՀO-193 օրենքի 43-րդ հոդվածի 2-րդ մասի աղյուսակի 18-րդ՝ «Գործունեության այլ բնա­գա­վառ­ներ» բաժնում լրաց­նել հետևյալ բովան­դակությամբ 1․1-ին կետ․

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| «1․1․ | Ավտոարտոդրողի պաշտոնական ներկայացուցչի գործունեություն | ԿՄ | - | - | - | - | - | Վ» |

# Սույն օրենքն ուժի մեջ է մտնում 2022 թվականի հունվարի 1-ից։

ՆԱԽԱԳԻԾ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՕՐԵՆՔԸ

«Պետական տուրքի մասին» Հայաստանի Հանրապետության օրենքում լրացում կատարելու մասին

# «Պետական տուրքի մասին» 1997 թվականի դեկտեմբերի 27-ի ՀՕ-186 օրենքի 19-րդ հոդվածի 18-րդ՝ «Գործունեության այլ բնագավառներ» բաժնում լրացնել հետևյալ բովան­­դա­կությամբ 20-րդ կետ․

|  |  |
| --- | --- |
| «20․ Ավտոարտոդրողի պաշտոնական ներկայացուցչի գործունեության համար` տարեկան | բազային տուրքի երկուհազարապատիկի չափով»: |

# Սույն օրենքն ուժի մեջ է մտնում 2022 թվականի հունվարի 1-ից։

**Հիմնավորում**

Հայաստանի Հանրապետության հարկային օրենսգրքում լրացումներ կատարելու մասին», «Լիցենզավորման մասին» Հայաստանի Հանրապետության օրենքում լրացում կատարելու մասին» և «Պետական տուրքի մասին» Հայաստանի Հանրապետության օրենքում լրացում կատարելու մասին» ՀՀ օրենքների նախագծերի վերաբերյալ

1. **Իրավական ակտի անհրաժեշտությունը (նպատակը).** Նախագծի նպատակը Հայաս­տանի Հանրապետությունում ավտո­մե­քենաների շուկայում Trade-in համակարգի ներ­դր­ման համար անհրաժեշտ հարկային միջավայրի ձևավորումն է:
2. **Կարգավորման հարաբերությունների ներկա վիճակը և առկա խնդիրները.** Ներ­կա­յումս Trade-in համակարգի շրջանակներում ավտոարտադրողների պաշտոնական ներ­կա­յա­ցուցչի կողմից անհատ ձեռնարկատեր չհանդիսացող ֆիզիկական անձանցից ավտո­մեքե­նա­ներ ձեռք բերելու և հետագայում այլ անձանց վաճառելու դեպքում ավտո­արտա­դրող­­ների պաշ­տո­նական ներ­կա­յացուցիչները զրկվում են ԱԱՀ-ի գծով հաշվանցումներ կատա­րելու հնա­րա­վո­րու­թյունից, իսկ այդ գործարքից ԱԱՀ-ով հարկման բազան հաշվարկվում է ավտո­մեքե­նայի վաճառքի ամբողջ արժեքից: Մյուս կողմից, նշյալ տնտեսավարող սուբյեկտների մոտ առա­ջա­նում է ֆիզի­կական անձանց վճարվող եկամուտներից, որպես հարկային գործակալ, եկամտա­յին հարկ հաշ­վարկելու և պետական բյուջե վճարելու պարտավորություն, որն ուղղա­կիո­րեն ազդում է հետա­գայում այդ ավտոմեքենայի վաճառքի գնի վրա՝ խոչընդոտելով համակարգի զար­­գաց­մանը:
3. **Առկա խնդիրների առաջարկվող լուծումները.** Նախագծերի փաթեթով առաջարկվում է սահ­­­մանել, որ՝
4. ­­ավտոարտադրողի պաշտոնական ներկայացուցիչ համարվող և համապատասխան լիցենզիա ստացած ԱԱՀ վճարող համարվող կազմակերպության կամ անհատ ձեռնակատիրոջ կողմից անհատ ձեռնարկատեր և նոտար չհանդիսացող ֆիզիկական անձից ձեռք բերված ավտո­տրանսպորտային միջոցի հետագա օտարման դեպքում ԱԱՀ-ով հարկման բազա է համար­վում տվյալ ավտո­տրանս­պորտային միջոցի հետագա օտարման ժամանակ Հարկային օրենս­գրքով սահ­մանված կարգով հաշվարկվող ԱԱՀ-ով հարկման բազայի և նույն օրենսգրքի 55-րդ հոդվածի 13-րդ մասի համաձայն կազմվող փաստա­թղթով հիմնավորված՝ ավտո­տրանս­պոր­տային միջոցի ձեռք բերման գնի դրական տարբե­րու­թյունը,
5. սեփականության իրավունքով իրեն պատկանող ավտոտրանսպորտային միջոցի օտա­րու­մից ավտոարտադրողի պաշտոնական ներ­կա­յա­ցուցիչ համարվող և համապատասխան լիցենզիա ստացած՝ ԱԱՀ վճարող համարվող կազ­մա­կերպությունից կամ անհատ ձեռնար­կա­տի­րոջից ստացվող եկամուտները եկամտային հարկով հարկման նպատակով համարվում են նվա­­զեցվող եկամուտներ,
6. Trade in համակարգով ավտոմեքենաների առքուվաճառքով զբաղվող՝ ավտո­արտա­դրող­ների պաշտոնական ներկայացուցչի գործունեությունը համարվում է լիցեն­զավորման ենթակա գործունեություն՝ կանխելու համար վերոնշյալ հարկային արտոնյալ կար­գավորում­նե­րից անհարկի օգտվելու հնարավորությունները:
7. **Կարգավորման առարկան.** Նախագծի կարգավորման առարկան Trade-in համա­կարգի շրջանակներում ավտոարտադրողների պաշտոնական ներկայացուցչի կողմից ավտո­տրանս­­պորտային միջոցի ձեռք բերման և վաճառքի ժամանակ ձևավորվող՝ եկամտային հար­կով և ԱԱՀ-ով հարկման բազաների հաշվարկման առանձնահատկություններն են:
8. **Նախագծի մշակման գործընթացում ներգրավված ինստիտուտները և անձինք.** Նախա­գի­ծը մշակվել է ՀՀ ֆինանսների նախարարության կող­­մից:
9. **Իրավական ակտի ընդունման արդյունքում ակնկալվող արդյունքը.** Նախա­գծի ընդուն­­­­­­­­­­­­­­­­­­­­­­­­­­­­­ման արդ­յուն­­քում ակնկալվում է վերացնել Trade-in համակարգի զարգացմանը խոչըն­դո­տող հարկային կարգավորումները­:

**Տեղեկանք**

Հայաստանի Հանրապետության հարկային օրենսգրքում լրացումներ կատարելու մասին», «Լիցենզավորման մասին» Հայաստանի Հանրապետության օրենքում լրացում կատարելու մասին» և «Պետական տուրքի մասին» Հայաստանի Հանրապետության օրենքում լրացում կատարելու մասին» ՀՀ օրենքների նախագծերի ընդունման առնչությամբ այլ իրավական ակտերի ընդունման անհրաժեշտության վերաբերյալ

Հայաստանի Հանրապետության հարկային օրենսգրքում լրացումներ կատարելու մասին», «Լիցենզավորման մասին» Հայաստանի Հանրապետության օրենքում լրացում կատա­րելու մասին» և «Պետական տուրքի մասին» Հայաստանի Հանրապետության օրենքում լրա­ցում կատա­րելու մասին» ՀՀ օրենքների նախագծերի ընդուն­­ման առն­չությամբ այլ իրա­վա­կան ակտե­­րի ընդուն­­­ման անհ­րա­ժեշ­տու­թյուն չի առա­­ջա­նում:

**Եզրակացություն**

Հայաստանի Հանրապետության հարկային օրենսգրքում լրացումներ կատարելու մասին», «Լիցենզավորման մասին» Հայաստանի Հանրապետության օրենքում լրացում կատարելու մասին» և «Պետական տուրքի մասին» Հայաստանի Հանրապետության օրենքում լրացում կատարելու մասին» ՀՀ օրենքների նախագծերի ընդունմամբ պետական եկամուտների նվազեցման կամ ծախսերի ավելացման մասին

Հայաստանի Հանրապետության հարկային օրենսգրքում լրացումներ կատարելու մասին», «Լիցենզավորման մասին» Հայաստանի Հանրապետության օրենքում լրացում կատա­րելու մասին» և «Պետական տուրքի մասին» Հայաստանի Հանրապետության օրենքում լրա­ցում կատարելու մասին» ՀՀ օրենքների նախագծերի ընդուն­­մամբ պե­տա­­կան եկա­­մուտ­ների նվա­­զե­­ցում կամ ծախ­­­­սերի ավելա­ցում տեղի չի ունենա: